10. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 898 της 31/31 Δεκ. 1962 (ΦΕΚ Α΄ 228) Περί συστάσεως τακτικών θέσεων παρά τω Ωδείω Θεσσαλονίκης προς τακτοποίησιν μη τακτικού πάσης φύσεως προσωπικού. Έχοντες υπ’ όψει α)τας διατάξεις των άρθρ. 1-4 του Ν.Δ. 4193/61 «περί τακτοποιήσεως εκτάκτου προσωπικού των δημοσίων υπηρεσιών κλπ.», β)το υπ’ αριθ. 609/15/17.9.1962 Β.Δ/μα «περί εφαρμογής των διατάξεων του Ν.Δ. 4193/1961 επί του Ωδείου Θεσσαλονίκης», γ)το υπ’ αριθ. 483/5.10.62 πρακτικόν συνεδρίας του Συμβουλίου του Ωδείου Θεσσαλονίκης, δ)την υπ’ αριθ. 780/62 σύμφωνον γνωμοδότησιν του Α.Σ.Δ.Υ. και ε)την υπ’ αριθ. 829/62 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, της Προεδρίας Κυβερνήσεως, των Οικονομικών και της Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρ.1.-Συνιστώνται παρά τω Ωδείω Θεσσαλονίκης 3 τακτικαί θέσεις εκπαιδευτικού προσωπικού, επί 7ω-4ω βαθμώ της Α΄ Κατηγορίας, προστιθέμεναι εις τας, δια της υπ’ αριθ. 103865/1328/ 13.8.1958 αποφάσεως (ΦΕΚ Β΄ 255) προβλεπομένας 8 θέσεις του Α4 κλάδου Καθηγητών β΄ τάξεως των εν τω Α2 κλάδω αναφερομένων ειδικοτήτων. Άρθρ.2.–Από της πληρώσεως των ως άνω θέσεων περιορίζεται εις 13 κατ’ ανώτατον όριον ο αριθμός του, δια των διατάξεων της παρ. 3 του άρθρ. 5 του Ν.Δ. 1445/42 «περί οργανώσεως και λειτουργίας του Ωδείου Θεσσαλονίκης», προβλεπομένου εκτάκτου και επί συμβάσει διδακτικού προσωπικού του Ωδείου. Άρθρ.3.-Έκτακτον υπηρετικόν προσωπικόν, προσληφθέν προς πλήρωσιν κενών οργανικών θέσεων, δύναται να μονιμοποηθη εις τας θέσεις προς πλήρωσιν των οποίων προσελήφθη, εφ’ όσον πληροί τας προϋποθέσεις του Ν.Δ. 4193/61. (Αντί για τη σελ. 973(α) Σελ. 973(β) Τεύχος Θ22-Σελ. ΙΙΙ Κρατικό Ωδείο Θεσσαλονίκης 31.Ν.β.9-10 ΙΙ. ΝΟΜΟΣ υπ’ αριθ. 1348 της 12/14 Απρ. 1983 (ΦΕΚ Α΄ 47) Διάλυση του Ν.Π.Δ.Δ. με την επωνυμία «Άρμα Θέσπιδος» και άλλες διατάξεις. Άρθρ.12.-1.Από τις ειδικότητες που προβλέπονται στο άρθρ. Ι, Α΄ κατηγορία, περίπτ. Ι Εκπαιδευτικό Προσωπικό Κλάδου ΑΡ υποδιευθυντού της αποφάσεως του Υπουργού Εθνικής Παιδείας και Θρησκευμάτων με αριθμό 103765/1328/13.9.1958 (ΦΕΚ 255/Β/1958), καταργείται η ειδικότητα της δραματικής τέχνης. 2.Καταργούνται αυτοδίκαια δύο μόνιμες θέσεις του κλάδου ΑΡ4 καθηγητών Β΄ Τάξεως με βαθμούς 7ο-4ο του Κρατικού Ωδείου Θεσσαλονίκης, τις οποίες κατέχουν διπλωματούχοι ειδικότητας δραματικής τέχνης, που είχαν προσληφθεί για τις ανάγκες της σχολής δραματικής τέχνης. 3.Οι κάτοχοι των θέσεων, που καταργούνται, απολύονται αυτοδίκαια. Για την απόλυσή τους εκδίδεται διαπιστωτική πράξη του Υπουργού Πολιτισμού και Επιστημών, βεβαιωτική της πραγματικής και συντάξιμης υπηρεσίας τους. Για τις λοιπές διατάξεις βλέπε κατωτ. σελ. 1080,51.

[Source: greek_legal_code_raptarchis | Tokens: 2412]